पानी व सीवरेज के अवैध कनैक्शनों को वैध करने के लिए आयोजित किये जाएंगे कैम्प | News48TV
Home फरीदाबाद पानी व सीवरेज के अवैध कनैक्शनों को वैध करने के लिए आयोजित...
पानी व सीवरेज के अवैध कनैक्शनों को वैध करने के लिए आयोजित किये जाएंगे कैम्प
फरीदाबाद, नगर निगम द्वारा अवकाश के दिन रविवार को साप्ताहिक अवकाश होने के बावजूद जनहित में पानी व सीवरेज के अवैध कनैक्शनों को वैध करने के लिए कैम्प आयोजित किये जाएंगे। निग्मायुक्त सोनल गोयल ने आज यहां यह जानकारी देते हुये बताया कि रविवार को 10 नवंबर को प्रातः 10.00 बजे से सायं 4.00 बजे तक डबुआ कालोनी डी ब्लाक स्थित ए0डी0 पब्लिक स्कूल, संजय गांधी मैमोरियल नगर स्थित योगधाम मंदिर में पानी व सीवरेज के अवैध कनैक्शनों को वैध करने के लिए कैम्पों का आयोजन किया जाएगा। इसके इलावा भूड कालोनी व बसेलवा कालोनी क्षेत्र के उपभोक्ताओं के लिए बसेलवा कालोनी स्थित हीरा मंदिर में आगामी 13 नवम्बर को प्रातः 10.00 बजे से दोपहर 4.00 बजे तक कैम्प का आयोजन कर पानी व सीवरेज के अवैध कनैक्शनों को वैध किया जाएगा।
उन्होंने बताया कि इन कैम्पों में अपने पानी व सीवर के अवैध कनैक्शनों को वैध करवाने के लिए नागरिकों को किसी प्राईवेट पलम्बर आदि से फाईल बनवाने की कोई आवश्यकता नहीं होगी और इसके लिए निर्धारित फार्म निगम के द्वारा मौके पर ही निःशुल्क उपलब्ध करवाया जाएगा। इसके इलावा रियायती दरों पर वैध किये जाने वाले इन कनैक्शनों की प्रक्रिया का सरलीकरण कर अनेकों औपचारिकताओं में भी छूट दी जाएगी। उन्होंने नागरिकों से अपील की है कि वे नगर निगम की इस योजना का लाभ अवश्य उठायें। उन्होंने यह भी बताया कि जो लोग निगम की इस रियायती योजना के बावजूद अपने अवैध कनैक्शनों को वैध नहीं करवायेंगे, उनके विरूद्ध न केवल एफ.आई.आर. दर्ज करवाई जाएगी बल्कि उनके कनैक्शनों को भी काट दिया जाएगा।
अवैध कनैक्शनों को
आयोजित किये
कैम्प
वैध करने के लिए
Previous articleसमीर पाल सरो ने राज्य के सभी जिलों के अधिकारियों के साथ वीडियो कांफ्रेंसिंग की आयोजित
Next articleसोनल गोयल ने इकोग्रीन कंपनी के द्वारा किए जा रहे कार्यों की जांच के लिए स्वयं शहर के अनेकों क्षेत्रों का किया औचक निरीक्षण